**Темірбек Жүргеновтің туғанына 125 жыл толуына дайындық және өткізу туралы**

«Мерейтойлар мен атаулы күндерді мерекелеу туралы» Қазақстан Республикасы Үкіметінің 1999 жылғы 28 қыркүйектегі № 1465 қаулысының 2-тармағының 3) тармақшасына сәйкес Қазақстан Республикасының Үкіметі **ҚАУЛЫ ЕТЕДІ:**

1. Қоса беріліп отырған Темірбек Жүргеновтің туғанына 125 жыл толуына дайындық және өткізу жөніндегі Жалпыреспубликалық жоспары (бұдан әрі – Жалпыреспубликалық жоспар) бекітілсін.

2. Жалпыреспубликалық жоспарын орындауға жауапты орталық мемлекеттік және жергілікті атқарушы органдар, сондай-ақ мүдделі ұйымдар (келісім бойынша):

1) Жалпыреспубликалық жоспарын іске асыру жөнінде қажетті шаралар қабылдасын;

2) жарты жылдың қорытындысы бойынша 2023 жылғы 20 маусымнан және 20 желтоқсаннан кешіктірмей Қазақстан Республикасы Мәдениет және спорт министрлігіне (бұдан әрі – Министрлік) Жалпыреспубликалық жоспардың іске асырылу барысы туралы ақпарат ұсынсын.

3. Министрлік 2023 жылғы 25 желтоқсаннан кешіктірмей Қазақстан Республикасы Үкіметінің Аппаратына Жалпыреспубликалық жоспардың іске асырылу барысы туралы жиынтық ақпарат ұсынсын.

4. Осы қаулы оның алғашқы ресми жарияланған күнінен кейін күнтізбелік он күн өткен соң қолданысқа енгізіледі.

**Қазақстан Республикасының**

 **Премьер-Министрі Ә. Смайылов**